Source: http://inatsisit.gl/Lov?rid=%7B33F2D14F-191A-4AFE-BCCC-5A7BDB003663%7D&sc_lang=kl-GL
Timestamp: 2020-06-06 01:52:20+00:00

Document:
Atuisartunut pisisartunullu siunnersuisartoqatigiit, tuniniaasarneq, nalunaaqutsersuisarneq, akit aamma atuisartunut pisisartunullu maalaaruteqartarfittut ataatsimiititaliat pillugit inatsisartut inatsisaanni nr. 10-mi, 13. november 1986-imeersumi, inatsisartullu inatsisaatigut nr. 14 31. oktober 1996-imeersukkut allanngortinneqartumi, § 24 malillugu aalajangersarneqarput:
§ 1. Akinik misissuinerit nioqqutissat kiffartuussinerilluuniit aalajangersimasut iluanni ingerlanneqarsinnaapput, sumiiffinnilu toqqarneqarsimasuni ingerlanneqarsinnaallutik. Sumiiffinni misissuineq pissaaq ullormi Atuisartut Siunnersuisoqatigiiffiata aalajangigaani.
§ 2. Atuisartut Siunnersuisoqatigiiffiata Atuisartunut pisisartunullu tunngasumik ataatsimiititaliat imaluuniit allat sumiiffinni ataasiakkaaniittut paasissutissat pissarsiariniarnissaannut pisinnaatissinnaavai. Atuisartut Siunnersuisoqatigiiffiat suliamut tamatumunnga aningaasarsisitsisinnaavoq.
§ 3. Inuit piginnaatinneqartut pisiniarfiit initaannut nalinginnaasunut akornutissaqanngitsumik akornusersorneqaratillu isersinnaassapput.
§ 4. Atuisartut Siunnersuisoqatigiiffiat akinut paasissutissanut atugassamik allattuiffíliussaaq. Suliffeqarfik paasissutissanik suliffeqarfimmi pissarsiaríneqartunik immersukkap nuutsinneqarneratigut ilisimatinneqassaaq. Pisiniarfiup pisortaata akit pillugit paasissutissat allattorneqarsimasut ilumuussusiat akinut allattuiffiit allassimaqqaarfiisa atsiorneratigut uppernarsassavaa.
§ 5. Immersugassap allassimaqqaarfia piginnaatinneqartumit Atuisartut Siunnersuisoqatigiiffianut suliarineqarnissaa pillugu ingerlaannaq nassiunneqassaaq. Atuisartut Siunnersuisoqatigiiffiata inernerit tamakkiisumik ilaannakortumilluuniit tamanut, kisitsisitigut suliarinertaligaasinnaasumik, saqqummiunneqarnissaat isumagissavai.
§ 6. Tamanut saqqummiussineq, piffissaq paasiniaaffmsoq, suliffeqarfiit sumiiffiillu pineqartut aqqi nalunaarlugit, pisussaq, pisinnaavoq radiukkut tv-kulluuniit ilanngutassiinikkut, atuagassiani illoqarfinni ataasiakkaani imaluuniit nuna tamakkerlugu atuuttuni allaaserinninnikkut imaluuniit naqitat immikkut ittut saqqummersinneqarnerisigut.
§ 7. Nalunaarut atortuulersinneqarpoq 1. december 1996.
Imm. 2. Tamatumunnga ilutigitillugu akinik misissuisarneq pillugu Namminersornerullutik Oqartussat nalunaarutaat nr. 36, 16. november 1986-imeersoq atorunnaarsinneqarpoq.
Namminersornerullutik Oqartussat, 28. november 1996.

References: § 24

§ 1

§ 2

§ 3

§ 4

§ 5

§ 6

§ 7